# OP2 Yhteiset Opopassi-tehtävät

Näitä tehtäviä tehtiin tunneilla. Niiden pitäisi siis löytyä sinulta tiedostona. Jos tehtäviä on tekemättä tai tiedosto on kadonnut, alla on ohjeet työskentelyyn.

1. Mene osoitteeseen opopassi.com ja klikkaa “aloita”.
2. Näet kaikille yhteiset osiot: itsetuntemus, jatko-opinnot, työelämä, oma talous ja yrittäjyys sekä ylioppilaskirjoitukset ja yhteishaku.
3. Klikkaamalla osiota, pääset ohjeisiin, miten suoritat kunkin osion. Toimi ohjeiden mukaan.
	* Esimerkiksi itsetuntemus-osiota klikkaamalla pääset sivulle, jossa neuvotaan valitsemaan kaksi osiota alapuolella olevasta neljästä vaihtoehdosta. Valitset kaksi, joista luet tekstit ja teet tehtävät. Vastaukset esimerkiksi word- tai powerpoint-tiedostoon.
4. Toimi samalla tavalla kaikkien viiden yhteisen osion kohdalla.
5. Kun olet valmis, lähetä vastauksesi minulle osoitteeseen katja.torvinen@edu.simo.fi

# OP2 itsenäiset tehtävät: työnhaku ja Opopassi

Palauta osoitteeseen katja.torvinen@edu.simo.fi

Ilmoita myös Wilma-viestillä, että olet palauttanut työn, koska Office ei aina anna ilmoitusta jaetuista tiedostoista.

## Työelämä ja työnhakutaidot

**Viimeinen palautuspäivä 30.11.**

Tee suunnitelma, miten teet OP2-kurssin tehtävät niin, että ne ovat valmiina ajoissa!

|  |  |  |
| --- | --- | --- |
| Viikko | Päivät | Tehtävä nro |
| 40 |  |  |
| 41 |  |  |
| 42 | syysloma |  |
| 43 |  |  |
| 44 |  |  |
| 45 |  |  |
| 46 |  |  |
| 47 |  |  |

Tee tehtävät ajatuksella ja huolella, sillä niistä on sinulle jatkossa hyötyä. Jokainen tehtävä vastaa yhtä 75 minuutin oppituntia, joten panosta ja käytä aikaa sen mukaan.

1. **Pakollinen tehtävä**: Itsetuntemus, työnhaku ja ammatinvalinta
	1. Tee kirjasta s. 96-103, 134-137 ja 149 (yrittäjyys) sekä netissä AVO-itsearviointi. Kirjoita kahden sivun mittainen raportti AVO-ohjelman tuloksista ja kirjan tehtävistä.
		* Mitä kirjan tehtävien perusteella voit kertoa arvoistasi, elämäntavastasi, toimintatavoistasi, intresseistäsi ja kiinnostuksistasi ja yrittävästä asenteestasi? (Kirjoita essee itsestäsi ja käsittele näitä asioita.)
		* Mitä ammatteja AVO-ohjelma suosittelee sinulle? Mitä mieltä olet suosituksista?
		* Mitkä tehtävien, AVO:n, tai kokemuksesi mukaan ovat vahvuuksiasi, mitkä haasteitasi? (5 kpl molempia)

**Valitse seuraavista 4 tehtävää:**

1. Tee avoin työpaikkahakemus sekä päivitä/tee oma CV (yht. 2-3 sivua).
	1. Kannattaa koota mahdollisimman faktapitoinen CV, jossa kaikki koulutus, työkokemus, kurssit yms. ovat yhdellä koolla ja ne on mainittu päivämäärän tarkkuudella. Siitä on jatkossa helppo poimia asiat ja päivämäärät esim. sähköiseen työhakemukseen. Suosi selkeää, väljää asettelua!
2. Tutustu työpaikkahaastattelusivuihin kirjan sivuilla 144-145. Työpaikkahaastattelussa sinulta voidaan kysyä esim. seuraavaa, miten vastaat? Hyviä vinkkejä saa tehtävästä 2. Kirjoita kysymykset ja vastaukset (kokonaisina lauseina) tekstitiedostona.
	1. Kerro itsestäsi.
	2. Kuvaile itseäsi kolmella adjektiivilla.
	3. Mitä työkokemusta sinulla on?
	4. Millainen kielitaito sinulla on? Millaiset ovat atk-taitosi?
	5. Mitä työtehtäviä olet valmis tekemään? Miten suhtaudut esim. siivous-, järjestely- ja kahvinkeittotehtäviin?
	6. Mitkä ovat heikkoutesi/vahvuutesi hakemaasi tehtävään?
	7. Mikä on ollut tähänastisen työurasi suurin saavutus/onnistuminen?
	8. Mikä on ollut tähänastisen työurasi suurin haaste/epäonnistuminen?
	9. Mitkä ovat 3 tärkeintä asiaa, jotka olet oppinut edellisessä työpaikassasi?
	10. Miksi meidän pitäisi valita juuri sinut? Miten erotut eduksesi muista hakijoista?
	11. Millainen on mielestäsi hyvä johtaja?
	12. Miten entinen työkaverisi/esimiehesi kuvailisi sinua?
	13. Missä näet itsesi 5 vuoden kuluttua?
	14. Mitä puolia haluat kehittää itsessäsi?
3. Tee käsikirjoitus omaa video-cv:tä varten. Tee koekuvaus ja mittaa aika. Palauta käsikirjoitus (=jokainen sana on kirjoitettu) sekä ilmoita, kauanko videosi kestää. (Itse videota ei tarvitse palauttaa, mutta se kannattaa tehdä valmiiksi odottamaan käyttöä.)
4. “Send your Motivation”. Motivaatiokirjettä voi tarvita pyrittäessä englanninkielisiin koulutuksiin Suomessa tai ulkomailla. Motivaatiokirjettä käytetään nykyään myös suomalaisissa yliopistoissa esim. Maisterihaussa tai avoimen väylän haussa. Katso ohjeet kirjan s. 141 sekä etsi tietoa netistä (motivaatiokirje, Motivation Letter, Statement of Purpose) ja kirjoita oma motivaatiokirjeesi. Voit tehdä motivaatiokirjeen (1-2 sivua) suomeksi tai englanniksi.
5. Tee itsellesi LinkedIn-profiili. Ilmoita palautuskansiossasi/tiedostossa linkki, josta löydän profiilisi. Voit etsiä netistä vinkkejä, kuinka LinkedIn-profiilin luomisessa pääsee alkuun.
6. Haastattelutehtävä: haastattele jotakin ammattia edustavaa henkilöä/yrittäjää (ei oman perheen jäsen). Hyviä kysymyksiä löydät kirjan sivuilta 138-139. Kirjoita haastattelusta 2-3-sivun pituinen raportti.

## Opopassi

**Viimeinen palautuspäivä: 30.4.**

1. Opopassi-sivuston yläreunasta löytyy “polut” -linkki. Klikkaamalla sitä pääset valitsemaan oman polkusi.
2. Valitse itsellesi yksi itseäsi kiinnostava polku ja tee kyseiseltä polulta **1-2 pisteen** tehtäviä niin, että saat kokoon **7 pistettä**. 3-5 pisteen tehtävät eivät ole käytössä tällä kertaa. “Minun tavoitteeni” ja “minun suunnitelmani” -tehtäviä ei myöskään tarvitse tehdä, koska emme korvaa koko kurssia Opopassin tehtävillä.
	1. Työhakemuksen, CV:n, työpaikkahakemuksen, motivaatiokirjeen, LinkedInnin tms. aiemmassa tehtävänannossa olleiden tehtävien kaltaisia tehtäviä ei voi valita, koska ne on tehty jo aiemmin.
	2. Muista, että jokaisella pisteellä korvaat 75min mittaisen oppitunnin! Tee tehtävät siis kunnolla. Näiden tehtävien huolellinen tekeminen palvelee myös omaa koulutusvalintaasi.
3. Palauta tehtävät Word- tai Power Point-tiedostona. Ilmoita selkeästi, minkä polun olet valinnut ja mistä tehtävästä on kyse.
	1. Tee essee-tyyppinen vastaus, jossa käytät kokonaisia lauseita. Kirjoita vastauksesi niin, että lukija ymmärtää vastauksesi, vaikka ei tietäisi kysymystä.
	2. Joissakin vastauksissa diaesitys riittää (5-10 diaa).
	3. Vältä copy+paste -menetelmää!